alexandrainst/scandi-wiki huggingface dataset:
Skogn Idrettslag

Skogn Idrettslag (stiftet 1906) er et idrettslag fra Skogn i Trøndelag. Idrettslaget har i dag tilbud innen alpint, fotball, friidrett, håndball, hopp, langrenn og sykkel.

Torsbustaden skisenter   Hopp -   Bakker:  K 10,  K 17,  K 25,  K 45, K 63 

Langrenn

Alpinanlegg

Skogns seniorlag i fotball spiller til daglig i 5. divisjon. Blant naboklubbene er Ekne, Frol, Åsguten, Sverre, Levanger og Nessegutten.

Kvinnehandballaget til Skogn IL var i Norgestoppen mellom ca 1950 og 1980. De vant 6 norgesmesterskap på rad 1958-63. De ble også norgesmestre i 1980 og seriemestre i 1978/79 og 1979/80.

Stafettlagene til Skogn IL vant 3 x 10 km stafett i NM på ski i 2010 og 2011 og lagsprint i 2009.

Kjente utøvere 
Eldar Rønning, to ganger verdensmester i langrenn, stafett
Johan Kjølstad, verdensmester i klassisk lagsprint fra 2009
Marit Breivik, håndballspiller i Skogn IL på 1970-og 80-tallet. Senere norsk landslagstrener i handball (1994–2009)
Magnhild Skjesol, håndballspiller i Skogn IL på 1950- og 1960-tallet

Eksterne lenker 
 

Idrettslag i Trøndelag
Idrettslag etablert i 1906
Fotballag i Trøndelag
Fotballag etablert i 1906
Sport i Levanger
Skøyteklubber i Trøndelag
Artikler i skøytesportprosjektet
Styrkeløftklubber i Norge
Donkey Kong Country

Donkey Kong Country er et side-scrollende plattformspill utgitt på Super Nintendo Entertainment System i 1994. SNES-utgaven solgte over 8 millioner eksemplarer på verdensbasis. Spillet var et av de første spillene til å ta i bruk forhånds-rendret 3D-grafikk.

Donkey Kong Country har siden blitt gitt ut på nytt på Game Boy Color, Game Boy Advance og Virtual Console. I 1995 kom oppfølgeren Donkey Kong Country 2: Diddy's Kong Quest, og i 1996 kom Donkey Kong Country 3: Dixie Kong's Double Trouble!. Ingen nye Donkey Kong Country-spill ble utgitt før spillet Donkey Kong Country Returns ble utgitt på Wii i 2010.

Handling 
Spilleren må gjennomføre 40 ulike nivåer for å finne igjen bananer som har blitt stjålet av en gruppe krokodiller kalt Kremlings. Spillet har modus for både Single playerr og Multiplayer. I single-player modus kontrollerer spilleren en av to karakterer: En gorilla kalt Donkey Kong, eller hans nevø Diddy Kong, og bytter mellom de to etter behov. Begge figurene har forskjellige attributter: Donkey Kong er sterkere og kan beseire fiender lettere. Men Diddy beveger seg raskere, og er mer smidig. Begge karakteren kan gå, løpe, hoppe, rulle eller plukke opp og kaste visse gjenstander.

Størstedelen av spillet foregår på lineære nivåer, full av forskjellige hindringer og motstandere. Hvis spilleren blir truffet av en fiende, løper den ledende karakteren ut fra skjermen, slik at spilleren automatisk kan få kontroll over den andre karakteren. Spillet avsluttes når en spiller går helt tom for liv, selv om de kan fortsette spillet fra det siste lagringstidspunktet. De to karakterene reiser gjennom Donkey Kong Island, og må slåss mot Kremlings og deres håndlangere, før de når frem til et piratskip, Gang-Plank Galleon.

På visse nivåer kan spilleren få hjelp fra forskjellige dyr som blir funnet ved å bryte opp en unik kasse. Disse skapningene kan gi ekstra hastighet eller hoppe-høyde. Blant disse dyrene var en Enguarde, en sverdfisk som kan slå ut fiender,. Squawks, en papegøye som bærer en lykt, finnes i ett hule-nivå. Rambi, et kraftig neshorn som kan slå ut fiender, eller bryte opp hemmelige dører. Expresso, en struts som gjør det mulig for spilleren å hoppe høyt eller gli gjennom luften. Winky, en stor frosk som kan hoppe høyere enn noen andre dyr. Spilleren kan bruke hvert dyr for hele nivået, med mindre dyret blir truffet av en fiende.

Eksterne lenker 
 

Videospill utviklet av Rare
Videospill fra 1994
Super NES-spill
Game Boy Color-spill
Game Boy Advance-spill
Virtual Console-spill til Nintendo 3DS
Virtual Console-spill til Wii
Virtual Console-spill til Wii U
Donkey Kong
Videospill utviklet i Storbritannia
Lyman Spitzer

Lyman Strong Spitzer jr. (født 26. juni 1914, død 31. mars 1997) var en amerikansk teoretisk fysiker og astronom. Han er best kjent for sin forskning innen stjernedannelse og plasmafysikk, og som forkjemper for teleskoper i verdensrommet. Han var utdannet ved Phillips Academy, Princeton University og Yale University. Spitzer oppfant plasmaenheten Stellarator. NASAs Spitzer Space Telescope er oppkalt etter han.

Priser og utmerkelser (utvalg) 
 Bruce-medaljen i 1973
 Henry Draper-medaljen i 1974
 Karl Schwarzschild-medaljen i 1975
 Royal Astronomical Societys gullmedalje i 1978
 National Medal of Science i 1979 
 Crafoordprisen i 1985

Referanser

Eksterne lenker 
 
  NASA-biografi

Astronomer fra USA
Mottakere av Royal Astronomical Societys gullmedalje
Personer fra Toledo i Ohio
Artikler i astronomiprosjektet
Villa

En villa er en form for enebolig. Villa kommer fra latin og betydde opprinnelig et hus på landet og fikk senere betydningen by (fransk ville). Romerne skilte mellom villa urbana eller villa suburbana, som lå i nærheten av en by, og villa rustica, som var en staselig landeiendom. Særlig den første ble oppført med stor kunstnerisk omhu.

Fra slutten av 1800-tallet begynte man å bruke betegnelsen villa om et landsted eller en frittliggende bygning med omliggende hage, hvor bygningen var bestemt til bolig for en enkelt familie.

Arkitektoniske former
Boligbygninger
Demokrati-indeksen

Demokrati-indeksen (engelsk: Democracy Index) er en indeks rangert av Economist Intelligence Unit som måler graden av demokrati i 167 land. Indeksen er basert på 60 indikatorer i fem forskjellige kategorier: frie og rettferdige valgprosesser, sivile rettigheter, regjeringens funksjonalitet, politisk deltagelse og politisk kultur. Indeksen ble for første gang publisert i 2006, med oppdateringer i 2008 og 2010.

På oppdateringen av indeksen for 2010 var Norge rangert øverst med 9,80 poeng på en skala fra én til ti. Norge erstattet Sverige som hadde høyest poengsum i 2008 og som i 2010 er nr. fire. Nord-Korea ble rangert nederst på 167.-plass med en poengsum på 1,08, den samme som i 2008.

Landene er kategorisert i fungerende demokratier, ufullstendige demokratier, hybridregimer og autoritære regimer. I 13 land fikk endret status mellom 2008 og 2010; hvor 11 av disse ble nedgradert. For eksempel har negative politiske trender i Frankrike i de senere årene resultert i at landet har blitt degradert fra fungerende demokrati til ufullstendig demokrati. Italia ble også degradert fra fungerende demokrati til ufullstendig demokrati, på grunn av mediesituasjonen i landet, siden Silvio Berlusconi returnerte som statsminister i 2008. Bare to land (Ghana og Mali i Afrika) ble oppgradert, begge fra hybridregimer til ufullstendige demokratier. I 2011 ble Russland nedgradert fra hybridregime til autoritært regime på grunn av Vladimir Putins styre.

Indeksen etter regimekategori
Denne tabellen viser antallet land i hver kategori i undersøkelsen fra 2010.

Verdens befolkning viser til det totale innbyggertallet i de 167 land som ble dekket. Siden undersøkelsen ikke dekket noen få mikrostater, var folketallet tilnærmet lik det totale antallet mennesker i verden i 2010.

Rangeringer etter årstall

Referanser

Eksterne lenker 
 "The Economist Intelligence Unit's index of democracy" 

Demokrati
Lister over land
Sammenlignende politikk
Nikon D60

Nikon D60 er et 10,2 megapixel digitalt speilreflekskamera annonsert i januar 2008. D60 er etterfølgeren etter Nikons nybegynnerkamera D40x. Det har Nikons EXPEED bildeprosessor som ble introdusert i de mer avanserte Nikon-kameraene D3 og D300.

Som Nikon D40, D40X, D3000, D3100 og D5000, har D60 ingen autofokusmotor i kamerahuset, og full automatisk autofocus krever at man benytter objektiver med en integrert autofokusmotor. Med andre objektiver kan kameraets electroniske målsøker benyttes for manuelt å fokusere.

Nyheter 
Sammenlignet med D40 har Nikon D60 blant annet følgende nyheter:
 Stop-motion movie Creation
 Nikon EXPEED Processor
 Selvrensende sensorenhet
 Air-flow Control System som reduserer støvmengden som kommer frem til sensoren
 LCD Screen Orientation Rotation
 Active D-Lighting (1 nivå)
 Pakkeobjektiv med optisk bildestabilisering til den samme pakkepris som D40 før Nikon D60 ble lansert 24. februar 2008.

Kontinuitet 
Nikon D60s kamerahus er svært likt Nikon D40s, med plasseringen av flere viktige knapper som den mest merkbare forskjellen. I likhet med D40, har Nikon D60 ingen sekundær skjerm på toppen av kamerahuset (vanlig i mer avanserte kameraer), men i stedet vises lukkertid, f-tall og annen informasjon på hoved-LCD-skjermen.

Mottakelse 
Digital Photography Review sa at D60 er mer av en «subtil oppgradering» av D40 og roste ytelsesforbedringen og nye funksjoner som D-Lighting og støvreduksjonssystem. De kritiserte mangelen på mellomnivåfunksjoner, for eksempel et vertikalt grep og høy ISO-ytelse mangler i forhold til Canon.

Ken Rockwell kritisertee den tregere blitzsynkroniseringen, flere megapixler og lavere basis ISO. Dog roste han kameraets manuelle fokusindikator som han sa var bedre enn i hans D3.

Både Digital Photography Review og Rockwell bemerket at mangelen av fokuseringsmotor i kamerahuset ikke var noe problem da det er god tilgjengelighet på AF-S objektiver og at de tror at seriøse fotografer som benytter eksotiske Nikonobjektiver vil benytte et D200 eller høyere kamera, og ikke D60.

Referanser

Eksterne lenker 
 
 Nikon D60 – Nikons globale nettsted
 Nikon D60 – Nikon USAs nettsted
 Nikon D60 minisite @ Nikon

D60
Digitalkameraer
Santo Stefano Rotunda

Santo Stefano Rotondo er en tidlig kristen sentralkirke i på Celiohøyden i Roma.

Kirken ble oppført av pave Simplicius (468–483). Den er dedikert til den første kristne martyren Stefanus. Kirkens form er sannsynligvis inspirert av Den hellige gravs kirke i  Jerusalem. Utvendig er den korsformet, mens det innvendige sentrale kirkerommet er sirkelformet.

Eksterne lenker 
 
 Kirkens nettsider 
 Kirken på romanchurches.wikia.com

Stefano Rotondo
Stefano Rotondo
Stefano Rotondo
Religiøse byggverk fra 400-tallet
Rione Monti
Silje Øyre Slind

Silje Øyre Slind (født 9. februar 1988) er en norsk langrennsløper som representerer Oppdal IL. 

I NM på ski 2010 vant hun bronse i lagsprint, sammen sin tvillingsøster Astrid Øyre Slind. Silje fikk sin første pallplass i verdenscupen da hun ble nummer to på sprint klassisk i prøve-OL i Pyeongchang 3. februar 2017. 

Hennes tre år yngre søster Kari Øyre Slind er også langrennsløper. Disse tre søstrene gikk på Oppdals lag som ble norgesmestere på 3x5 km stafett både på Røros i 2015 og i 2019 i Meråker.

Referanser

Eksterne lenker 
 

Norske langrennsløpere
Norgesmestere i langrenn
Personer fra Oppdal kommune
Effektivitet

Effektivitet kan vise til

Effektivitet (økonomi) 
Effektivitet (fysikk)
 Effektivitet (prosjektstyring)
Tranevågen ungdomsskule

Tranevågen ungdomsskule er en  offentlig ungdomsskole i Øygarden kommune i Vestland, beliggende sentralt på Ågotnes.

Skolen tar imot elever fra 8. til 10. trinn, fra vestre og nordlige deler av kommunen.

Skolens hovedmålform er nynorsk, men bare 27 % av elevene har nynorsk som målform (2020).

Skolen ble tatt i bruk høsten 2010.

Referanser

Eksterne lenker 
 

Utdanning i Øygarden
Ungdomsskoler i Vestland
Byggverk i Øygarden
Philips Miller

Philips Miller var et opptaksapparat for lyd. Det anvendte et «lydfilmbånd», hvor lyden ble inngravert ved hjelp av en safirstift og avlest av fotocoller.

Bruk i Norge 
Opptak med en Philips Miller var meget kostbart, i alt 90 norske førkrigskroner for et kvarters spilletid. Av den grunn ble det i første rekke brukt til programmer, som en mente hadde stor verdi for ettertiden. Ikke sjelden var dette teateropptak.

Ettersom opptakeren var så stor at den ikke kunne flyttes, måtte opptak gjøres via mikrofonlinje og bestilles god tid i forveien. Lydkvaliteten var forbausende bra og holdbarheten upåklagelig.

Selv per 2011 er Philips Miller-opptakene som befinner seg i Nasjonalbiblioteket i Mo i Rana i mye bedre stand enn annet lydmateriale fra førkrigstiden. Louis Kvalstads Skuronn ble tatt opp i sin helhet på Philips Miller.

I likhet med magnetbåndene kunne en klippe i Philips Miller-filmbånd.

Kilder 
Hartenstein, Tilman: Det usynlige teatret: Radioteatrets historie 1926-2001, Oslo 2001, s. 196

Eksterne lenker 
 The Philips-Miller Film Recorder

Teknologihistorie
Lydopptak
Frank Hvam

Frank Hvam Nielsen (født 12. september 1970 i Ørum) er en dansk stand-up-komiker, manuskriptforfatter og skuespiller.

Hvam begynte å studere til dyrlege, men avbrøt studiene. Han er kjent fra blant andre Casper og Mandrilaftalen, Langt fra Las Vegas  og Klovn hvor han i sistnevnte serie og spillefilm spiller hovedrollen.

Filmografi

Film 
 Tid til forandring (2004)
 Rejsen til Saturn (2008)
 Æblet & ormen (2009)
 Klovn - The Movie (2010)

Serier 
 Casper & Mandrilaftalen (1999)
 Stig Römer Live (2001)
 Kissmeyer Basic(2001)
 Langt fra Las Vegas (2001–2003)
 Wulffs Magasin (2008)
 Klovn (2005–2009)
 Gjestetekomiker i programmet Live fra Bremen
 Game of Thrones, sesong 6 episode 10 (2016)

Referanser

Eksterne lenker 
 
 
 Posters fra Klovn the movie
 Scene fra Klovn

Danske skuespillere
Danske manusforfattere
Komikere
Personer fra Viborg kommune
Mia Lyhne

Mia Lyhne (født 6. juli 1971 i København) er en dansk autodidakt skuespiller.

Hun har blant annet opptrått i familieserien Krøniken og er kjent for sin rolle som Frank Hvams kjæreste i serien Klovn. 

I 2002 ble hun tildelt Reumert talent-prisen for sin prestasjon i Udvidelsen af kampzonen på Det Kongelige Teater. Hun mottok Ove Sprogøe Prisen i 2013.

Filmografi (utvalg) 
 2003 – De grønne slagtere
 2006 – Direktøren for det hele
 2009 – Camping 
 2010 – Klovn - The Movie
 2012 – Sover Dolly på Ryggen?
 2015 – Klovn Forever
 2020 – Lille sommerfugl

Referanser

Eksterne lenker 
 

Danske skuespillere
Personer fra København
Kari Øyre Slind

Kari Øyre Slind (født 22. oktober 1991 på Oppdal) er en norsk langrennsløper som representerer Oppdal IL. Hun er yngre søster av tvillingsøstrene Astrid og Silje Øyre Slind, som også er langrennsløpere.

Idrettskarriere 
I 2008 vant hun gull på 5 km i junior-NM, på tiden 12.18,8. Samme år fikk hun bronse ved Spar Cup i langrenn, i klassen K17 år.

I 2009 vant hun gull på sprint fri teknikk i junior-NM, i klassen 18 år.

I mars 2010 deltok hun i Junior-NM på ski, her ble det 5.-plass på 15 km klassisk og sølv på 5 km fristil. I tillegg fikk hun gull på 4x3,75 km stafett, da hun deltok på Sør-Trøndelags førstelag sammen Anne Kjersti Kalvå, Silje Dahl Benum og Tine Aagaard. Samme år debuterte hun også i verdenscupen, i sprint i Drammen.

Ved junior-VM 2010 fikk hun bronse på sprint og gull på stafetten sammen med Heidi Weng, Tuva Toftdahl og Ingvild Flugstad Østberg. I januar 2011 deltok hun i junior-VM i Estland, denne gangen ble det sølv på 5 km fri teknikk, og på klassisk sprint. Norge vant også gull på 4 x 3,3 km stafett, der hun gikk sammen med Ragnhild Haga, Martine Ek Hagen og Heidi Weng. I tillegg kom hun på 6.-plass på jaktstarten. 

Hun deltok på Oppdals stafettlag ved Norgesmesterskapet på ski 2012, der de kom på 4.-plass på 3 x 5 km. Året etter, ved Norgesmesterskapet på ski 2013 i januar, fikk hun bronse på 3 x 5 km stafett. Hun ble også tatt ut til U23-VM på ski 2013, der hun fikk bronse på 15 km skiathlon, bak Ragnhild Haga og Debora Agreiter. 

Ved Norgesmesterskapet på ski 2015 vant Oppdal 3 x 5 km stafett, med alle tre søstrene Øyre Slind på laget. I tillegg kom hun på 5.-plass på lagsprint fri teknikk og 6.-plass på 30 km klassisk. 

Under NM 2017 del to på Gålå fikk hun sølvmedaljer både på 5 km fristil og 30 km klassisk, på begge distanser vant Marit Bjørgen.

Slind ble rangert som nummer 435 på listen over de 1000 beste idrettsutøverne i Trøndelag på avisa Nidaros sin kåring i 2020.

I 2021 ble hun tilknyttet langløpslaget Team Koteng Eidissen for å gå langløp i Ski Classics.

Referanser

Eksterne lenker 
 
 Norges skiforbund – Kari Øyre Slind

Norske langrennsløpere
Norgesmestere i langrenn
Juniorverdensmestere i langrenn
Deltakere under Ski-VM 2019
Personer fra Oppdal kommune
Samiske kommunenavn (Troms)

Samiske kommunenavn i Troms (fnr 19) angir kommunenavn i Troms fylke som har en alternativ samisk form. 

De samiske kommunenavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Troms fylke.

Samiske kommunenavn

 Hver oppføring kan ha flere forskjellige navn.

Eksterne lenker
 Sámi giellatekno: Sett om stadnamn

Kommuner i Troms og Finnmark
Martin Brygmann

Martin Brygmann (født 25. januar 1963 i Kølvrå i Jylland) er en dansk skuespiller, komponist og musiker. 

Han har vært trommeslager først i bandet Naive og senere blant andre hos Love Shop og Lars H.U.G. Han er dessuten kjent som medlem av Lex & Klatten og Det Brune Punktum  sammen med Hella Joof, Peter Frödin og Paprika Steen (sistnevnte var kun med i førstnevnte).

Brygmann er bror til skuespillerne Jens og Lars Brygmann.

Referanser

Eksterne lenker 
 
 
 Paprika Steen og Martin Brygmann live
 Miley Cyrus aka Martin Brygmann - Wrecking Ball

Danske komponister
Danske musikere
Danske skuespillere
Personer fra Viborg kommune
The Best of Jonas Fjeld Rock’n’Rolf Band

The Best of Jonas Fjeld Rock'n'Rolf Band er et samlealbum med Jonas Fjeld Rock'n'Rolf Band, utgitt i 1974.

Sporliste

Side A
 «Let's Twist Again» (Appell/Mann, arrangement: Fjeld/Bølle/Falsk/Skrott/Normann/Metall
 «New York City» (Bølle/Fjeld)
 «Moonshine Man» (Bølle/Fjeld)
 «Bølle's revenge» (Bølle/Fjeld)
 «I'm Getting Out of This» (Bølle/Fjeld)
 «Bobsy Bobsy» (Skrott)

Side B
 «True Love (Bull Whip Boogie)» (Bølle/Fjeld)
 «Aldri mer» (Tveten/Juul Hansen)
 «(Dancin' to the) Rock and Rolf» (Fjeld/Bølle/Falsk/Skrott/Normann/Metall)
 «Sadist's Elegy» (Bølle/Fjeld)
 «XXX Is Here to Stay» (Bølle/Fjeld)
 «Loddy Lay» (Skrott)

Medvirkende

Jonas Fjeld Rock n' Rolf Band
 Jonas Fjeld – låtskriver, gitar, sang
 Herodes Falsk – plastsaksofon
 Olaf Hjellum – sang, kornett, orgel
 Tom Knutsen – trommer
 Erik Kristensen – gitarist
 Øyvind Kristensen – bass

Andre medvirkende
 Audun Tylden - produsent
 Johnny Sareussen – produsent

Eksterne lenker 
 

Musikkalbum fra 1974
Jonas Fjeld-album
Norske samlealbum
Hella Joof

Hella Joof (født 	1. november 1962) er en dansk filmregissør og skuespiller. 

Hella ble utdannet skuespiller i 1990 fra Odense Teater. Hun har siden regissert filmene En kort en lang (2001) med blant andre Charlotte Munck og Mads Mikkelsen, samt filmene Oh Happy Day (2004),  Fidibus (2006) og Se min kjole (2009). Som skuespiller var hun bl..a med i TV-serien Fra kolonimagt til kolonihavemagt  i 2015. 

Hun har vært medlem av Lex & Klatten og Det Brune Punktum med skuespillere som Martin Brygmann, Peter Frödin og Paprika Steen.

Referanser

Eksterne lenker 
 

Danske skuespillere
Danske regissører
Personer fra Birkerød
Peter Frödin

Peter Frödin (født 1964 i København) er en dansk skuespiller og sanger.

Hans karriere begynte i 1984 på Merkurteatret. Senere spilte han samme med Hella Joof, Martin Brygmann og Paprika Steen på Café Teatret i København, hvilket ble begynnelsen på et mangeårig samarbeide med gruppene Lex & Klatten og Det Brune Punktum.

Sammen med Joof gjorde han også barneprogrammet Bullerfnis i årene 1990-92. Han er videre kjent fra reklamer for Tuborg øl. I 1991 hadde han en sentral rolle i filmen Grev Axel regissert av Søren Fauli.

Referanser

Eksterne lenker 
 
 Peter Frödin m/venner i Rodekontoret

Danske skuespillere
Robertprisen
Personer fra København
Silje Vesterbekkmo

Silje Vesterbekkmo (født 22. juni 1983 i Mosjøen) er en norsk tidligere fotballmålvakt. 

Som ungdom spilte hun i hjembyen for Halsøy Idrettslag og Drevvatn. Som senior spilte hun for IK Grand i Bodø 1999–2000 og nedrykk fra Toppserien 2000. Deretter ble det hovedstaden, Kolbotn Fotball Kvinner 2001 og Røa IL 2002–06 der de tok The Double (vant Toppserien 2004+NM i fotball for kvinner 2004) samt gull i NM i fotball for kvinner 2006. 

Så fulgte ett år tilbake hos nyopprykkede Grand i Toppserien 2007, men de rykket direkte ned. 

Hun spilte 2008–09 for IF Fløya i Tromsø.

Hun spilte for Medkila IL i Harstad i Toppserien 2011, dernest over 80 kamper for Røa Dynamite Girls i Toppserien 2013–16 med sølv i NM i fotball for kvinner 2016.  I Toppserien 2017 spilte hun et par kamper for IK Grand fra Bodø.

Vesterbekkmo spilte på flere aldersbestemte landslag. Hun ble også tatt ut på A-landslaget, blant annet til VM i 2003, men hun fikk aldri spilt en offisiell landskamp.

Kontroverser 
Silje Vesterbekkmo var kjent som en frittalende spiller, noe som skapte tre kontroversielle episoder:
 22. august 2005 takket Vesterbekkmo nei til spill for Norges U-21-landslag (senere U-23). Hun begrunnet avslaget med at hun ikke fikk noe ut av å spille på U-21-landslaget. I begrunnelsen la hun også til anklager om at hun var mislikt av landslagsledelsen.
 Vesterbekkmo takket også nei til spill for Norges A-landslag i april 2006. Vesterbekkmo hadde inntil da blitt tatt ut gjentatte ganger, men ikke spilt. Hun begrunnet avgjørelsen med at hun ikke mente hun hadde tid til landslagsspill.
 I den siste kampen sin for Fløya, gikk Vesterbekkmo til angrep på dommerstanden i Toppserien etter hva hun oppfattet som en rekke forseelser i hjemmekampen mot Klepp. Hennes utbrudd ble gjenstand for diskusjon om kvaliteten på kvinnelige dommere. Hennes utsagn at dommeren var «evneveik», fortjente en straff, men ettersom Vesterbekkmo la opp, lot dommersjef Pedersen saken ligge.

Meritter 
Med Kolbotn:
 Seriesølv 2001

Med Røa:
 Seriemester 2004
 Cupgull 2004 og 2006

Referanser

Eksterne lenker 
 

Norske fotballspillere
Norske damelandslagsspillere i fotball
Spillere i VM i fotball for kvinner 2003
Spillere under EM i fotball for kvinner 2013
Spillere i VM i fotball for kvinner 2015
Fotballspillere for Røa IL
Fotballspillere for IF Fløya
Fotballspillere for Kolbotn IL
Fotballspillere for Medkila IL
Personer fra Vefsn kommune
Fødsler i 1983
Anton Eriksen

Anton Odin Eriksen (født 9. juli 1865 i Trondhjem, død 18. november 1928 i Bergen) var en norsk politijurist og politiker (H). Han var stortingsmann for kjøpstedene Trondhjem og Levanger 1910–1912.

Han var sønn av underinspektør ved Trondhjems landsfængsel Ingebrigt Eriksen og hustru Berit Larsdatter Herstad. Etter studentereksamen ved Trondhjems katedralskole i 1884 og juridisk embedseksamen i 1890 var han fullmektig ved Nordmøre sorenskriverembede i Kristiansund 1890–1895. I 1895 kom han tilbake til Trondhjem som politifullmektig og giftet seg med Anna Kristofa Olsen, datter av bryggerimester Kristofer Olsen. Eriksen var tidvis konstituert fogd i Strinda og Selbu samt byfogd og politimester i Trondhjem. Deretter var han statsadvokat i Nordlands amt 1911–1913.

Eriksen var medlem av Trondhjem bystyre 1901–1907, valgt for Edruelighetsvennenes parti, samt forlikskommissær 1907–1911. Han var innvalgt på Stortinget fra kjøpstedene Trondhjem og Levanger 1910–1912. Han var valgt som Høyre og Frisinnede Venstres kandidat i Kalvskinnet krets, som omfattet Domkirkens menighet, Singsaker og Levanger. Eriksen var medlem av Stortingets gasje- og pensjonskomité og Den departementale komité om den militære rettspleie av 1912.

I 1913 ble han politiinspektør i Kristiania og sjef for Sentralpasskontoret, senere Justis- og politidepartementets konsulent og inspektør i politisaker. I 1921 ble han utnevnt til politimester i Bergen, og ble værende i stillingen frem til sin død.

Han døde i 1928 av lungebetennelse, etter et par år med dårlig helse etter et slagtilfelle. Han ble begravet på Møllendal gravplass i Bergen.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Trondheim og Levanger
Stortingsrepresentanter 1910–1912
Lokalpolitikere i Trondheim
Norske statsadvokater
Norske politimestere
Personer fra Trondheim kommune